الإدعاء
بوست منتشر بشكل كبير جدا لصورة بتجمع وزير التربية والتعليم طارق شوقي مع ابنته مع تعليق: "بنت طارق شوقي طلعت من طلاب مدرسة النيل اللي اتلغى ليهم الامتحانات خالص مصر مفهاش عنصرية ولا فقير ولا ابن وزير ي كلاب".
– الكلام ده غير صحيح. وزير التعليم، الدكتور طارق شوقي، عنده بنت واحدة اسمها نورا، وبتحضر حاليًا دكتوراه في الآثار المصرية، وابن اسمه عمر بيشتغل في مجال التسويق. ✅ ✅
– مدارس النيل، قررت في 10 مايو الماضي، إلغاء امتحانات آخر العام، بكل مواد المرحلة الثانوية الخاصة بطلاب شهادة النيل الثانوية الدولية، واستبدالها بنظام تقييم يشمل “نتيجة الاختبارات القصيرة، وأعمال التقييم المختلفة والمشروعات والأعمال المقدمة من الطلاب خلال السنة الدراسية” وتقييم المعلم مشفوعًا بدلائل.
– مدارس النيل تتبع صندوق تطوير التعليم التابع لرئاسة مجلس الوزراء، ويشرف عليها وحدة شهادة النيل الدولية بالشراكة مع هيئة الامتحانات الدولية بجامعة كامبريدج البريطانية تحت إشراف وزارة التربية والتعليم.
– وزير التعليم طارق شوقي لما اتسأل عن إلغاء الامتحانات في مدارس النيل، قال إن القرار صادر من وحدة شهادة النيل مش منه، ويعود على 14 مدرسة فقط غير تابعة للوزارة، وإنها مدارس دولية لا علاقة لهم بالوزارة ولا نظام الثانوية العامة.
– وزارة التربية والتعليم قررت قبل أيام إعفاء طلاب المدارس الدولية من أداء الامتحانات القومية بلجان الامتحانات والسماح لهم بأدائها من المنزل.